Thursday, December 20, 2007
AGAIN ...Jakarta 18 December 2007
Akhirnya ...... unda tepati janti unda gasan datang ke Jakarta, sekalian bedapatan lawan bubuhannya, sayang Ade lagi ke Samarinda dan Diding ada gawian yang kada kawa ditinggal, jadi cuma bedapat lawan Irfan dan Koko. Tgl 17 Dec unda sebujurnya sudah sampai, tapi lagi keuyuhan mana gasan persiapan 'perang' isuknya - cuma sempat tilpun Irfan. Nah isuknya tgl 18, habis urusan unda di TB Simatupang beres - langsung meluncur ke BRI Radio Dalam, ke kampusnya Irfan - lalu bedapatlah unda & Irfan, setelah 20 tahun tepisah. Kalo kada salah, tanggal terakhir bedapat pas hari itu jua tgl 18, yang pasti bulannya December 1987. Matan kantor Irfan, sempat calling Harsono, Koko & Diding - janjian bedapat kena malamnya, soalnya waktu unda terbatas isuk sudah harus balik ke Lombok. Harsono cerita ttg sakit pergelangan batisnya - jaka kada inya sudah mendatangi pang, Koko habis begawi rencana datang, jua Diding kalo sudah beres gawian handak bedapat jua. Matan kantor Irfan, kami berdua naik motor ke Kuningan ... Jakarta waktu itu lagi bersahabat ... kada panas wal ay... nyaman banar naik motor .. mana bisa nyelip-nyelip .. jadi matan Radio Dalam ke Kuningan cuma 15 menitan ... wah barang langka di Jakarta kalo bisa selancar itu. Sampai Kuningan terus ke Mall Ambassador, nyari oleh2 gasan anak bini. Kebujuran waktu itu unda & Irfan sama2 lagi puasa, jadi kada pakai acara makan - umma kerongkongan unda karing banar mana malam tadi kada saur, tapi itulah cobaannya. Muyak keliling ITC Kuningan, kami ke Hotel unda di Tebet - ngobrol2 , sempat sholat berjamaah sambil nunggu bubuhan yang lain. Nah, unda ingat di sekitar Kampung Melayu itu ada resto ngarannya Dapur Buntut - ada menu andalannya sup buntut karamel dll yg unik-unik (Tante Irma & Om Indra ... aku mesti dapet komisi nih buat promosiin DBnya he hehe ), jadi unda delivery order aja gasan buka puasa di Hotel bareng Irfan. Delivery-nya sempat telat gara2 extension di kamar ada masalah, dikira kita lagi kada di kamar, yang nganter balik lagi ke restonya. Wah .. terpaksa buka cuma pakai banyu putih ... weleh2 ... harus nunggu lagi antaran berikutnya baru kita bisa makan. Wah sup buntut karamel-nya MAK NYOOSSS ... bisa diulang lagi kena. Agak maleman Koko datang, sempat lawas menunggu ... gara-gara battery HP habis dan extension kamar kada kawa dihubungi. Akhirnya kita bertiga meluncur ... rencananya ke Dapur Buntut lagi, ternyata sudah habis saking larisnya ... yah nyari makan lagi di sekitaran sana, bedapat cafe rumahan ngarannya KEBAB TURKI. Di situ lah kami bertiga reuni kecil lagi, cerita2 nostalgia, gawian deelel. Makasih lah gasan Irfan yang seharian kada bulik ke rumah padahal bininya lagi meeting di Puncak - anak2 sorangan di rumah, jua gasan Koko yang habis begawi langsung mendapati, bulik ke rumah jam 12 malam. Tuntas sudah niat unda mendapati bubuhannya biarpun kada semunyaan tedapat ... next time I'll come again .. to see U all. Kayaknya trend 2007 ini reuninya di Jkt, 2008 kena di manalah ... Samarinda kah ? Wait & see ........
Sorry hanyar diposting, hanyar bulik sholat Ied, banyak tamu ke rumah nyari soto Banjar he he he.
Selamat Idul Adha 2007
Buin Batu Townsite, 20 December 2007
Mohon maaf lahir-bathin
Diposting oleh L'DOCK Admin di 08:56
Label: Reuni3 Jkt
No comments:
Subscribe to: Post Comments (Atom)
Kalo handak melihat sebuting-sebuting secara manual, tekan tombol STOP, lalu tekan panah ke kiri/kanan atau klik langsung di foto frame nang halus-halus di bawahnya
_______________________________________________________________
_______________________________________________________________
eng_Latn eng_Latn bjn_Latn bjn_Latn bjn_Latn ban_Latn ind_Latn zsm_Latn ind_Latn eng_Latn eng_Latn bjn_Latn unk unk